I Norge har lapprosa en tredelt utbredelse. I Sør-Norge vokser den sparsomt i Jotunheimen og Reinheimen. I Nord-Norge finnes den fra Junkerdalen og Saltfjellet nordover til Rago. Videre nordover er det en luke før arten igjen blir ganske vanlig i kalkområdene fra Skjomen til Porsanger. I 2020 ble arten oppdaget ved Smalfjorden i Tana. De to områdene i Nord-Norge er deler av et større, sammenhengende utbredelsesområde som strekker seg inn i Sverige og Finland.